CELEX: 32018D0749
Language: ro
Date: 2018-05-18 00:00:00
Title: Decizia de punere în aplicare (UE) 2018/749 a Comisiei din 18 mai 2018 privind recunoașterea raportului Croației, care include emisiile tipice de gaze cu efect de seră provenite din cultivarea materiilor prime agricole în temeiul Directivei 2009/28/CE a Parlamentului European și a Consiliului

22.5.2018   
            
            
               RO
            
            
               Jurnalul Oficial al Uniunii Europene
            
            
               L 125/12
            
         DECIZIA DE PUNERE ÎN APLICARE (UE) 2018/749 A COMISIEI
   din 18 mai 2018
   privind recunoașterea raportului Croației, care include emisiile tipice de gaze cu efect de seră provenite din cultivarea materiilor prime agricole în temeiul Directivei 2009/28/CE a Parlamentului European și a Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE (1), în special articolul 19 alineatul (4),
   întrucât:
   
               (1)
            
            
               La 1 aprilie 2016, Croația a transmis un raport care prezintă rezultatele calculelor emisiilor de gaze cu efect de seră provenite din cultivarea de rapiță. Calculele au fost efectuate pentru Croația continentală, regiune de nivel NUTS 2, unde se cultivă rapiță.
            
         
               (2)
            
            
               În urma examinării, Comisia consideră că raportul transmis de Croația respectă condițiile prevăzute în Directiva 2009/28/CE, care permit unui stat membru al UE să utilizeze valori tipice unei arii geografice mai restrânse decât cea folosită la calculul valorilor implicite: datele din acest raport se referă la emisiile provenite din cultivarea materiilor prime agricole (rapiță); se preconizează că emisiile tipice de gaze cu efect de seră provenite din cultivarea de rapiță vor fi mai mici sau egale cu emisiile presupuse la calcul valorilor implicite relevante; și aceste emisii de gaze tipice cu efect de seră au fost raportate Comisiei.
            
         
               (3)
            
            
               Măsurile prevăzute în prezenta decizie sunt în conformitate cu avizul Comitetului privind durabilitatea biocarburanților și a biolichidelor,
            
         ADOPTĂ PREZENTA DECIZIE:
   Articolul 1
   Comisia consideră că raportul transmis spre recunoaștere de către Croația la 1 aprilie 2016 conține date precise pentru măsurarea emisiilor de gaze cu efect de seră asociate cultivării de rapiță produse în Croația continentală, regiune de nivel NUTS 2, în sensul articolului 17 alineatul (2) din Directiva 2009/28/CE. În anexă figurează un rezumat al informațiilor cuprinse în raport.
   Articolul 2
   Prezenta decizie este valabilă timp de cinci ani. În cazul în care conținutul sau circumstanțele raportului, astfel cum a fost transmis Comisiei spre recunoaștere la 1 aprilie 2016, suferă modificări care ar putea afecta condițiile necesare pentru recunoașterea acordată la articolul 1, modificările respective trebuie notificate Comisiei fără întârziere. Comisia evaluează modificările notificate pentru a stabili dacă raportul mai furnizează date exacte.
   Articolul 3
   Comisia poate abroga prezenta decizie dacă se demonstrează clar că raportul nu mai conține date exacte în scopul măsurării emisiilor de gaze cu efect de seră asociate cultivării de rapiță produse în Croația.
   Articolul 4
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 18 mai 2018.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 140, 5.6.2009, p. 16.
   
      ANEXĂ
      Emisiile de gaze cu efect de seră provenite din cultivarea de rapiță în Croația:
      
                  Factori de producție
               
               
                  Emisii de gaze cu efect de seră în
                  kg CO2 eq/ha
               
               
                  Emisii de gaze cu efect de seră în
                  kg CO2 eq/trapiță
                  
               
               
                  Emisii de gaze cu efect de seră în
                  g CO2 eq/MJFAME
                  
               
            
                  Îngrășământ N
               
               
                  245,7
               
               
                  87,75
               
               
                  3,702
               
            
                  Îngrășământ P2O5
                  
               
               
                  25,28
               
               
                  9,028
               
               
                  0,381
               
            
                  Îngrășământ K2O
               
               
                  46,08
               
               
                  16,45
               
               
                  0,694
               
            
                  Sămânță
               
               
                  2,2
               
               
                  0,785
               
               
                  0,033
               
            
                  Produse de protecție a plantelor
               
               
                  13,5
               
               
                  4,82
               
               
                  0,203
               
            
                  Motorină
               
               
                  219,5
               
               
                  78,39
               
               
                  3,307
               
            
                  Emisii de câmp (N2O)
               
               
                  787,4
               
               
                  281,21
               
               
                  11,86
               
            
                  TOTAL
               
               
                  1 339,66 
               
               
                  478,45
               
               
                  20,18